তবে ২০০৭ সালে পেনসিলভ্যানিয়া বিশ্ববিদ্যালয়ের স্কুল অব মেডিসিনে এলেনা লাইসেঙ্কো দেখেন যে এই ‘পরাক্রমশীল অণুজীব ও দূর্বল বাহক‘ গল্পে আরো বাকি আছে। আমাদের শ্বাসনালীতে স্ট্রেপ্টোকক্কাস নিউমোনিয়াকে হিমোফিলাস ইনফ্লুয়েঞ্জার (Hemophilus influenzae) মতো অন্যান্য ব্যক্টেরিয়ার সাথে একসাথে থাকতে হয়। এই অণুজীব দুইটি সুপ্রতিবেশী নয়। হিমোফিলাস ইনফ্লুয়েঞ্জা পোষক দেহের শ্বেতরক্তকণিকাকে পরিচালনা করে এর প্রতিযোগীকে আক্রমণ করার জন্য। এই রণকৌশল সাধারণত কাজ করে। লাইসেঙ্কো দেখলেন ইঁদুরের মধ্যে এ দুইটি অণুজীব একসাথে থাকতে দিলে সাধারণত স্ট্রেপ্টোকক্কাস নিউমোনিয়ার জায়গা বেদখল হয়ে যায় আর হিমোফিলাস ইনফ্লুয়েঞ্জা একাই শাসন করে।